
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση και ορισμός νέων μελών ΑΣΚΕ/ΔΕΗ. 1 

Αναγνώριση Νοσοκομειακών Μονάδων ως καταλλήλων για 

άσκηση των γιατρών. 2 

Κανονισμός λειτουργίας ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ... 3 

Μέτρα περιορισμού κυκλοφορίας οχημάτων στο κέντρο της Αθήνας 4 
Καθορισμός λωρίδων αποκλειστικής κυκλοφορίας λεωφορείων στη 

λεωφόρο Αμαλίας . 5 

Καθορισμός λωρίδας αποκλειστικής κυκλοφορίας λεωφορείων στη 

λεωφόρο Βασ. Σοφίας .*. 6 

Ψήφιση Οργανισμού Εσωτερικής Υπηρεσίας Συνδέσμου Ύδρευσης 
Δήμων Καλαμάτας Μεσσήνης και κοινοτήτων περιοχής Καλα¬ 
μάτας και προσαρμογή αυτού στις ρυθμίσεις του Ν. 1586/ 
1986 .·. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4148 (1) 

Ανάκληση και ορισμός νέων μελών ΑΣΚΕ/ΔΕΗ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 


α) Το νόμο 1365/83 για την «κοινωνικοποίηση των επιχειρήσεων 
δημοσίου χαρακτήρα ή κοινής ωφέλειας». 

β) Το άρθρο 3 παράγρ. 6 του Π.Δ. 57/85 «δομή, ρόλος και τρόπος 
διοίκησης και λειτουργίας της κοινωνικοποιημένης επιχείρησης Δημό¬ 
σια Επιχείρηση Ηλεκτρισμού (ΔΕΗ)». 

γ) Το άρθρο 3 παρ. 1 εδ. α) και εδ. β) του ίδιου άρθρου του Π.Δ. 57/ 
85. 

δ) Την υπουργική απόφαση αριθ. 352/6.2.89 (ΦΕΚ 89 Τ.Β. 
8.2.89) για τον ορισμό ΑΣΚΕ της Δημόσιας Επιχείρησης Ηλεκτρι¬ 
σμού, αποφασίζουμε: 

1. Ανακαλούμε ως εκπροσώπους του Κράτους στην Αντιπροσωπευ¬ 
τική Συνέλευση Κοινωνικού Ελέγχου (ΑΣΚΕ) της ΔΕΗ τους εξής: 

1) Γ. Κυριόπουλο και τον (αναπληρωτή του του Τ. Φράγκο. 

2) I. Κουτσουβέλη και τον αναπληρωτή του Ν. Μανωλά. 

3) Γ. Αερίου και την αναπληρώτριά της Α. Δασκαλάκη. 

4) I. Σπαντιδάκη και την αναπληρώτριά του Κ. Σπανοπούλου. 

5) Α. Χανακούλα και τον αναπληρωτή του Στ. Καλαντζή. 

6) Ε. Χαρζημπέη - Κοσίντα και την «αναπληρώτριά της Ε. Σαργιά- 
νου. 

7) Κ. Ηλιάδη και τον αναπληρωτή του Γ. Βάσσο. 

8) Π. Κλάδη και τον αναπληρωτή του Ε. Κυτίνο. 

9) I. Δατσέρη και τον αναπληρωτή του Α. Ντούτσο. 


και ορίζουμε ως εκπροσώπους του Κράτους στην Αντιπροσωπευτική 
Συνέλευση Κοινωνικού Ελέγχου (ΑΣΚΕ) της ΔΕΗ τους εξής: 

1) Δ. Καλλίνικος του Νικολ. με «αναπληρωτή τον I. Κανελλόπουλο 
του Δημ. 

2) X. Δαγδελένη του Ορέστη με «αναπληρωτή τον Σ. Σωτηρίου του 
Γεωρ. 

3) Α. Παπαδάκης του Εμμιαν. με «αναπληρωτή τον Α. Φράγκο του 
Βασιλείου. 

4) Β. Ριζάς του Κων/νου με «αναπληρωτή τον Α. Σταυρόπουλο του 
Σπ. 

5) Π. Πολίτης του Ιωιάννη με αναπληρωτή τον θ. Σιαπκαρά του 
Γεωρ. 

6) Δ. Βούλτσος του Ιωιάννη με «αναπληρωτή τον Ν. Μουλίνο του Μι- 
χαήλ. 

7) Κ. Βασιλείου του Γεωργίου με «αναπληρωτή τον Γ. Ψαρράκη του 
Χαραλ. 

8) Π. Παναγόπουλος του Π«αν. με «αναπληρωτή τον.Α. Ξηντάρη του 

Ιωάννη. .. 

9) I. Δούρος του Ευαγγέλου με ιαναπληρωτή τον Κ. Γεωργακόπουλο 
του Α. 

2. Διαμορφώνουμε το εδάφιο της υπουργικής απόφασης αριθμ. 352/ 
6.2.89 που αναφέρει: «Η ΑΣΚΕ συμπληρώνεται με τους εξής εκλεγμέ¬ 
νους εκπροσώπους των εργαζομένων όπως προέκυ<|>αν από τις εκλογές 
του Οκτωβρίου /88» ως προς τον τρόπο «αναγραιρής των τοικτικών με¬ 
λών ως εξής: 

10. Ζέρβιας Βασίλειος. 

11. Μάνικάς Ιωάννης. 

12. Βίττης Φιλοποίμων. 

13. Τσιαμιαντιάς Βασίλειος. 

14. Κουκουλόπουλος Παρασκευιάς. 

15. Μωυσίδης Κων/νος. 

16. Ταλαρούγκας Ιωιάννης. 

17. Καβαδίιας Βασίλειος. 

18. Βοϊδιανούδης Ιαχάννης. 

και ως προς τα «αναπληρωματικά μέλη κατά τη σειρά εκλογής τους, 
ήτοι: 

Μπαλάσης Γεώργιος. 

Παναγόπουλος Δημήτριος. 

Σαμαλτάνος Χρήστος. 

Σειραδάκης Εμμιαν. 

Τζουανάκος Ιωιάννης. 

Σακκάς Γεώργιος. 

Κέντρος Σπύρος. '' 

Ανδριώτης Γεώργιος. 

Γκαβογιιοννάκης Βασ. 

3. Την αντικατάσταση λόγω παραίτησης του εκπροσώπου των εργα¬ 
ζομένων στην ΑΣΚΕ/ΔΕΗ Τσιαμαντά Βασιλείου, με τον «αναπληρωμα¬ 
τικό Μπιαλάση Γεώργιο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Αυγούστου 1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 

ΓΕΩΡΓΙΟΣ ΣΟΥΦΛΙΑΣ ΣΤΑΥΡΟΣ ΔΗΜΑΣ 

-♦- 

Αριθ. Α4/3977 (2) 

Αναγνώριση Νοσοκομειακών Μονάδων ως καταλλήλων για άσκηση 
των γιατρών. 

Ο ΑΝΑΠΛ. ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του ΝΔ 3366/55 καθώς και της παρ. 
2 του άρθρου 3 του Ν. 1278/82. 

2. Τις με αριθ. 2/27.3.90, 3/31.5.90 και 4/28.6.90 γνωμοδοτή¬ 
σεις της Υποεπιτροπής για αναγνώριση Κέντρων για χορήγηση ειδικό¬ 
τητας. 

3. Την με αριθ. 2380/31.7.90 απόφαση της Εκτελεστικής Επιτρο¬ 
πής του ΚΕΣΥ. 

4. Την με αριθ. Τ 1059/3.5.90 απόφαση του Πρωθυπουργού, απο¬ 
φασίζουμε: 

Επικυρώνουμε την ανωτέρω γνωμοδότηση της ΕΕ του ΚΕΣΤ με την 
οποία αναγνωρίζονται ως κατάλληλες για άσκηση των γιατρών, οι ακό¬ 
λουθες νοσοκομειακές μονάδες στις αναφερόμενες ειδικότητες: 

1. Γεν. Νομ. Νοσ/μείο Καβάλας 

Β' Παθολογικό Τμήμα: 3 χρόνια στην Παθολογία 

2. Γεν. Νομ/κό Νοσ/μείο Έδεσσας 
Παθολογικό Τμήμα: 2 χρόνια στην Παθολογία 

3. Γεν. Νομ/κό Νοσ/μείο Τρικάλων 

Β' παθολογικό Τμήμα: 2 1/2 χρόνια στην Παθολογία 

4. Περιφ. Γεν. Νοσ/μείο «ΑΣΚΛΗΠΙΕΙΟ ΒΟΥΛΑΣ» 
Αναισθησιολογικό Τμήμα: Πλήρη άσκηση στην Αναισθησιολογία 

5. Δρομοκαΐτειο θεραπευτήριο 
Παθολογικό Τμήμα: 1 χρόνο στην Παθολογία 

6. Περιφ. Πανεπιστημιακό Γεν. Νοσ/μείο Ηρακλείου Κρήτης 
Παν/κό Μ. Γυναικολογικό Τμήμα: 2 χρόνια στη Μ./ 

Γ υναικολογία 

7. θεραπευτήριο Ψυχικών Παθήσεων Χανιών 
Παθολογικό Τμήμα: 2 χρόνια στην Παθολογία 

8. Ναυτικό Νοσ/μείο Αθηνών 

Τμήμα Πυρηνικής Ιατρικής: 2 χρόνια στην Πυρηνική Ιατρική 

9. Περιφ. Γεν. Νοσ/μείο ΑΧΕΠΑ θεσ/νίκης 

Παν/κή Ψυχ/κή Κλινική: 1 χρόνο στην Παιδοψυχιατρική 

10. Ναυτικό Νοσ/μείο Αθηνών 

Ωτορινολαρυγγολογικό τμήμα: 11/2 χρόνο στην ΩΡΑ 

11. Γενικό Νομ/κό Νοσ/μείο Βόλου 
Ωτορινολαρυγγολογικό τμήμα: 1 χρόνο στην ΩΡΑ 

12. Γεν. Νοσ/μείο Σερρών 

Ουρολογικό Τμήμα: 1 χρόνο στην Ουρολογία 

13. Γεν. Νομ/κό Νοσ/μείο Δράμας 
Οφθαλμολογικό Τμήμα: 2 χρόνια στην Οφθαλμολογία 

14. Περιφ. Παν/κό Γεν. Νοσ/μείο Ηρακλείου Κρήτης 
Παν/κό Ακτινοδιαγνωστικό τμήμα: Πλήρη άσκηση στην Ακτινοδια¬ 
γνωστική 

15. Περιφ. Παν/κό Γεν. Νοσ/μείο Ηρακλείου Κρήτης 
Νεφρολογικό Τμήμα: Πλήρη άσκηση στη Νεφρολογία 

16. Περιφ. Παν/κό Γεν. Νοσ/μείο Ηρακλείου Κρήτης 
Γαστρεντερολογικό Τμήμα: Πλήρη άσκηση στην Γαστρεντερολο- 

γία 

17. Νομ/κό Γεν. Νοσ/μείο Καβάλας 
Νεφρολογικό τμήμα: 3 1/2 χρόνια στη Νεφρολογία 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Αυγούστου 1990 

Ο ΑΝ. ΥΠΟΥΡΓΟΣ 

Γ. ΣΟΥΡΛΑΣ 


Αριθ. ΥΠΠΟ/ΤΜ.ΚΙΝ/ΦΟΥ/34725 (3) 

Κανονισμός λειτουργίας ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις του άρθρου 31 του Ν. 1597/86 
(ΦΕΚ 68) «Προστασία και ανάπτυξη της κινηματογραφικής τέχνης, 
ενίσχυση της ελληνικής κινηματογραφίας και άλλες διατάξεις, αποφασί¬ 
ζουμε: 

'Αρθρο 1 

1. Για την πραγωγή της Κινηματογραφίας στην Ελλάδα και για την 
διάδοση των ελληνικών ταινιών τόσο στο εσωτερικό όσο και στο εξωτε¬ 
ρικό, οργανώνεται το μήνα Οκτώβριο κάθε έτους στη Θεσσαλονίκη επί¬ 
δειξη των καλλιτέρων ελληνικών ταινιών μεγάλου και μικρού μήκους 
με την επωνυμία «ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑ¬ 
ΦΟΥ». 

2. Η Γραμματεία του Φεστιβάλ ελληνικού κινηματογράφου σε συνερ¬ 
γασία με την Οργανωτική Επιτροπή αναλαμβάνει την οργάνωση της 
επίδειξης που διέπεται από τις διατάξεις της. 

'Αρθρο 2 

1. Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ γίνεται 
στη Θεσσαλονίκη και διαρκεί μία εβδομάδα, κατά τα οριζόμενα από την 
Οργανωτική Επιτροπή που καθορίζει και το Κινηματοθέατρο όπου θα 
προβληθούν όλες οι ταινίες που θα έχουν προκριθεί. Η Οργανωτική Επι¬ 
τροπή με απόφασή της μπορεί να παρατείνει την παραπάνω διάρκεια, 
αν, εξαιτίας μεγάλης συμμετοχής ταινιών ή παράλληλων εκδηλώσεων, 
ο χρόνος της μιας εβδομάδας δεν είναι αρκετός. 

2. Ειδικά για το 1990 το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ θα γίνει από την 1η Οκτωβρίου μέχρι και την 7 Οκτωβρίου. 

'Αρθρο 3 

1. Οι ταινίες, για να μετέχουν στο ΦΕΣΤΙΒΑΛ ΕΛΛΗΝΙΚΟΥ ΚΙ¬ 
ΝΗΜΑΤΟΓΡΑΦΟΥ πρέπει να έχουν τις εξής προϋποθέσεις: 

α. Να έχουν ολοκληρωθεί μέσα σε 12 μήνες πριν από την έναρξη του 
«ΦΕΣΤΙΒΑΛ» και να μην έχουν παρουσιαστεί δημόσια με οποιοδήποτε 
τρόπο στην Ελλάδα. 

β. Να έχουν πλάτος 35 χλστ. ή 16 χλστ. 
γ. Να έχουν χαρακτηρισθεί ως ελληνικές σύμφωνα με το άρθρο 5 του 
Ν. 1597/86. 

δ. Προκειμένου για τις μεγάλου μήκους ταινίες, η διάρκειά τους να 
υπερβαίνει τα 60' (λεπτά). 

Άρθρο 4 

1. Για τη συμμετοχή ταινίοις στο ΦΕΣΤΙΒΑΛ ΕΛΛΗΝΙΚΟΥ ΚΙΝΗ¬ 
ΜΑΤΟΓΡΑΦΟΥ απαιτείται έγγραφη δήλωση του παραγωγού, που να 
συνοδεύεται απαραίτητα και από όμοια δήλωση του σκηνοθέτη. Στη δή¬ 
λωση για τη συμμετοχή της ταινίοις στο «ΦΕΣΤΙΒΑΛ» πρέπει να αναφέ- 
ρονται τα τεχνικά και λοιπά στοιχεία της, καθώς ακόμη και οιν η ταινία 
αυτή είναι το πρώτο έργο του σκηνοθέτη της. 

2. Η δήλωση συμμετοχής υποβάλλεται στη γραμματεία του ΦΕΣΤΙ¬ 
ΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ έως της 10 Σεπτεμβρίου 
1990. 

3. Οι ταινίες παραδίδονται στο γραφείο του «ΦΕΣΤΙΒΑΛ» στην 
Αθήνα το αργότερο μέχρι της 15 του ίδιου μηνός, συνοδευόμενες από το 
απαραίτητο διαφημιστικό και πληροφοριακό υλικό, καθώς και από λί¬ 
στα διαλόγων στην ελληνική και αν υπάρχει, στην αγγλική και γαλλική 
γλώσσα. 

Άρθρο 5 

1. Κατά τη διάρκεια του ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟ¬ 
ΓΡΑΦΟΥ δεν επιτρέπεται η προβολή της διαγωνιζομένης ταινίας σε 
οποιοδήποτε άλλο Κινηματοθέατρο της Χώρας εκτός του χώρου του 
Φεστιβάλ. Για την οργάνωση και λειτουργία του ΦΕΣΤΙΒΑΛ ΕΛΛΗ¬ 
ΝΙΚΟΥ ΚΙΝΗΜΑΤΟΓΡΑΦΟΥ συγκροτούνται, με αποφάσεις του 
Υπουργού Πολιτισμού, οι εξής Επιτροπές: 

α. Οργανωτική Επιτροπή (άρθρο 32 του Ν. 1597/86) 
β. Προκριματική Επιτροπή (άρθρο 33 του Ν. 1597/86) 
γ. Κριτική Επιτροπή (άρθρο 33 του Ν. 1597/86) 
δ. Πρόεδρος της Προκριματικής και Κριτικής Επιτροπής εκλέγεται 
από τα μέλη της αντίστοιχης Επιτροπής στην πρώτη τους συνεδρίαση, 
ε. Χρέη γραμματέα της Οργανωτικής Επιτροπής, ανατίθενται στον 

Γραμματέα του ΦΕΣΤΙΒΑΛ, ο οποίος εισηγείται και τα θέματα στην 
Επιτροπή. 

στ. Χρέη Γραμματέα της Προκριματικής και Κριτικής Επιτροπής 
ασκεί υπάλληλος του Υπουργείου Πολιτισμού που ανήκει στο Τμήμα 
Κινηματογράφου.* 

ζ. Η Οργανωτική Επιτροπή αποφασίζει για κάθε θέμα που αναφέρε- 
ται στην οργάνωση και στη διεξαγωγή του ΦΕΣΤΙΒΑΛ ΕΛΛΗΝΙΚΟΥ 
ΚΙΝΗΜΑΤΟΓΡΑΦΟΥ, καθώς και για την πρόσκληση ξένων παραγω¬ 
γών, κριτικών και διανομέων, με σκοπό τη διάδοση και προβολή του 
Ελληνικού Κινηματογράφου στο εξωτερικό. 

η. Η Προκριματική Επιτροπή κάνει επιλογή των ταινιών που θα πά¬ 
ρουν μέρος στο συναγωνισμό για την κατάκτηση των βραβείων και δια¬ 
κρίσεων που προβλέπονται από την απόφαση αυτή. Η επιλογή γίνεται 
στην Αθήνα, ενώ η σειρά προβολής των ταινιών στο ΦΕΣΤΙΒΑΛ που 
προκρίθηκαν, καθορίζεται με κλήρωση. Μετά την επιλογή των ταινιών 
από την Προκριματική Επιτροπή δεν είναι δυνατόν να ανακληθεί η αί¬ 
τηση συμμετοχής ουδεμιάς ταινίας. 

θ. Η κριτική Επιτροπή απονέμει τα βραβεία και τις διακρίσεις που 
προβλέπονται στο άρθρο 7 της απόφασης αυτής. 

Άρθρο 6 

1. Οι Επιτροπές που προβλέπονται από το άρθρο 5 της απόφασης αυ¬ 
τής συνεδριάζουν μετά από γραπτή ή προφορική πρόσκληση του Προέ¬ 
δρου ή του νόμιμου αναπληρωτή του. Οι Επιτροπές συνεδριάζουν νό¬ 
μιμα, όταν τα παρόντα μέλη είναι περισσότερα από τα απόντα. 

2. Κατά τις συνεδριάσεις των Επιτροπών τηρούνται πρακτικά, όπου 
και αναγράφονται τα ονόματα των μελών που συμμετέχουν και γίνεται 
ειδική μνεία για τα μέλη που δεν παρέστησαν, καθώς και για τους λό¬ 
γους απουσίας τους. Επικυρωμένα αντίγραφα των πρακτικών στέλνο¬ 
νται στο Τμήμα Κινηματογράφου του Υπουργείου Πολιτισμού. Τα πρω¬ 
τότυπα παραμένουν στα Αρχεία της γραμματείας του ΦΕΣΤΙΒΑΛ ΕΛ¬ 
ΛΗΝΙΚΟΥ ΚΙΝΗΜΑΤΟΓΡΑΦΟΥ. Οι αποφάσεις των Επιτροπών πρέ¬ 
πει να είναι αιτολογημένες. 

3. Δεν επιτρέπεται στα μέλη των Επιτροπών του άρθρου 5 να ανακοι¬ 
νώνουν στον τύπο, στους σταθμούς ραδιοφωνίας και τηλεόρασης, σε εν¬ 
διαφερόμενο πρόσωπα, και -γενικότερα- σε οποιονδήποτε τρίτο τις συ¬ 
ζητήσεις και τις αποφάσεις των Επιτροπών, καθώς επίσης και να διατυ¬ 
πώνουν κρίσεις για τις ταινίες που δήλωσαν συμμετοχή στο ΦΕΣΤΙ¬ 
ΒΑΛ, πριν από την επίσημη αναγγελία της τελικής απόφασης της Κρι¬ 
τικής Επιτροπής. 

4. Δεν μπορεί κανείς να μετέχει ως μέλος σε περισσότερες από μια 
από τις Επιτροπές του άρθρου. 

5. Στην Προκριματική Επιτροπή και στην Κριτική Επιτροπή δεν 
μπορεί να μετέχει οποιοδήποτε πρόσωπο που έχει σχέση με την παρα¬ 
γωγή ή την εμπορική εκμετάλλευση των ταινιών που κρίνονται. Τα 
μέλη της Οργανωτικής Επιτροπής που συμβαίνει να έχουν οποιαδήποτε 
σχέση με υποψήφια για το ΦΕΣΤΙΒΑΛ ταινία δεν επιτρέπεται να παρί- 
στανται στη συνεδρίαση κατά την οποία συζητείται η συγκρότηση της 
Προκριματικής και Κριτικής Επιτροπής. 

5. Οι αποφάσεις όλων των Επιτροπών του ΦΕΣΤΙΒΑΛ λαμβάνονται 
με απόλυτη πλειοψηφία των παρόντων, μετά από φανερή ψηφοφορία. 
Αν δεν υπάρξει τέτοια πλειοψηφία, η ψηφοφορία επαναλαμβάνεται. Αν 
και στη δεύτερη αυτή ψηφοφορία δεν υπάρξει απόλυτη πλειοψηφία, γίνε¬ 
ται και τρίτη, κατά την οποία οι αποφάσεις λαμβάνονται με σχετική 
πλειοψηφία, ενώ σε περίπτωση ισοψηφίας οι ψηφοφορίες συνεχίζονται με 
αποκλεισμό κάθε φορά των προτάσεων που μειοψήφισαν και που θεω¬ 
ρούνται οριστικά απορριφθείσες, μέχρις ότου επιτευχθεί σχετική πλειο¬ 
ψηφία ή συμπληρωθούν πέντε (5) συνολικά άκαρπες ψηφοφορίες. Στην 
τελευταία αυτή περίπτωση των πέντε (5) άκαρπων ψηφοφοριών, αν οι 
ψηφοφορίες έγιναν για την απονομή συγκεκριμένου βραβείου, το βρα¬ 
βείο αυτό δεν απονέμεται με την επιφύλαξη της διατάξεως της επόμενης 
παρ. 6. Αν όμως οι ψηφοφορίες έγιναν για τη λήψη αποφάσεως πάνω σ’ 
οποιοδήποτε άλλο θέμα, ενεργείται κλήρωση ανάμεσα στις προτάσεις 
που ισοψήφισαν στην πέμπτη ψηφοφορία. 

6. Ειδικά στην περίπτωση που τα πρόσωπα ή οι ταινίες που ισοψήφι- 
σαν στην πέμπτη ψηφοφορία για απονομή βραβείου είναι μόνο δύο και 
συγκέντρωσαν συνολικά οκτώ τουλάχιστον ψήφους, το βραβείο απονέ- 
μεται και στις δύο. 

7. Η θητεία των μελών της Προκριματικής Επιτροπής μπορεί να πα- 
ραταθεί για ένα (1) μήνα από τη λήξη του ΦΕΣΤΙΒΑΛ, ενώ της Κριτι¬ 
κής Επιτροπής για πέντε (5) μήνες. 

Άρθρο 7 

1. Τα βραβεία που απονέμει η κριτική Επιτροπή είναι ηθικά και 
όχι χρηματικά και είναι τα εξής: 


α. Βραβείο καλύτερης ταινίας μεγάλου μήκους, που απονέμεται στον 
παραγωγό. 

β. Βραβείο καλύτερης ταινίας ντοκυμανταίρ μεγάλου μήκους, που 
απονέμεται στον παραγωγό και στον σκηνοθέτη. 

γ. Βραβείο καλύτερης σκηνοθεσίας ταινίας μεγάλου μήκους, που 
απονέμεται στον σκηνοθέτη. 

- δ. Βραβείο καλύτερης σκηνοθεσίας πρωτοεμφανιζόμενου σκηνοθέτη 
ταινίας μεγάλου μήκους που απονέμεται στο σκηνοθέτη. 

ε. Βραβείο καλύτερου σεναρίου ταινίας μεγάλου μήκους, που απονέ- 
μεται στο σεναριογράφο. 

στ. Βραβείο καλύτερης φωτογραφίας ταινίας μεγάλου μήκους, που 
απονέμεται στο Διευθυντή φωτογραφίας. 

ζ. Βραβείο καλύτερης ερμηνείας Α’ γυναικείου ρόλου ταινίας μεγά¬ 
λου μήκους, που απονέμεται στην ηθοποιό. 

η. Βραβείο καλύτερης ερμηνείας Α' ανδρικού ρόλου ταινίας μεγάλου 
μήκους, που απονέμεται στον ηθοποιό. 

θ. Ειδικά βραβεία στη διάθεση της Επιτροπής που απονέμονται κατά 
την απόλυτη κρίση της για εξαιρετικές επιτεύξεις στους τομείς: μουσική, 
σκηνογραφία, ενδυματολογία, μοντάζ, ηχοληψία, δεύτερου ρόλου, μα¬ 
κιγιάζ, ειδικών εφφέ κ.λπ. 

ι. Τρία βραβεία για ισάριθμες ταινίες μικρού μήκους, που απονέμο- 
νται στον παραγωγό και σκηνοθέτη. 

2. Με απόφαση της Οργανωτικής Επιτροπής καθορίζεται το περιε¬ 
χόμενο και ο τύπος του διπλώματος ή μεταλλίου κ.λπ που συνοδεύει 
κάθε βράβευση. 

Άρθρο 8 

Αρμόδιος για την επίλυση κάθε ζητήματος σχετικού με την εφαρμογή 
του Κανονισμού και των κειμένων διατάξεων είναι ο γραμματέας του 
ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ. 

Άρθρο 9 

Κατά τη διάρκεια του ΦΕΣΤΙΒΑΛ λειτουργεί ΑΝΟΙΧΤΗ ΟΘΟΝΗ 
με την ευθύνη της Οργανωτικής Επιτροπής του ΦΕΣΤΙΒΑΛ, όπου 
μπορεί κάθε παραγωγός ή σκηνοθέτης να προβάλει την ταινία του. Για 
τις ταινίες αυτές ισχύει η παρ. 3 του άρθρου 4 του κανονισμού αυτού. 

Άρθρο 10 

Η Γ ραμματεία του ΦΕΣΤΙΒΑΛ καθορίζει και καταβάλλει σε βάρος 
των πιστώσεων του προϋπολογισμού του ΦΕΣΤΙΒΑΛ κατ’ αποκοπήν 
αποζημίωση και τυχόν δαπάνες ταξιδιού, στέγης ή έξοδα παραστάσεως 
στα μέλη της Οργανωτικής, της Προκριματικής και Κριτικής Επιτρο¬ 
πής, καθώς και στους γραμματείας - πρακτικογράφους των εν λόγω 
Επιτροπών. 

Άρθρο 11 

Το ΦΕΣΤΙΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ βαρύνεται 
με τα έξοδα μεταφοράς και ασφαλίσεως των ταινιών τόσο κατά την απο¬ 
στολή όσο και κατά την επιστροφή τους, καθώς και με τα έξοδα αποθη- 
κεύσεως και ασφαλίσεως των ταινιών στην έδρα του. 

Το ΦΕΣΤΙΒΑΛ είναι υπεύθυνο για τη φύλαξη των ταινιών και του 
υπόλοιπου κινηματογραφικού υλικού μέχρις ότου επιστραφούν στο δι¬ 
καιούχο παραγωγό. 

Κάθε προηγούμενη απόφαση περί κανονισμού λειτουργίας ΦΕΣΤΙ¬ 
ΒΑΛ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ παύει να ισχύει. 

Άρθρο 12 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Αυγούστου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-♦- 

Αριθ. 90710 (4) 

Μέτρα περιορισμού κυκλοφορίας οχημάτων στο κέντρο της Αθήνας. 

ΟΙ ΥΠΟΥΡΓΟΙ 

ΔΗΜΟΣΙΑΣ ΤΑΞΗΣ, ΠΕΡΙΒΑΛΛΟΝΤΟΣ - ΧΩΡΟΤΑΞΙΑΣ 
ΚΑΙ ΔΗΜ. ΕΡΓΩΝ ΚΑΙ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

Τις διατάξεις των παρ. 5 και 6 του άρθρου 52 του Κ.Ο.Κ. που κυρώ- 

θηχε με Νόμο 614/77 (ΦΕΚ 167/Α'/16.6.77) «περί κυρώσεως του 
Κωδικός Οδικής Κυκλοφορίας», όπως οι παρ. αυτοί αντικαταστάθηκαν 
με το άρθρο 8 του Ν. 1350/1983 (ΦΕΚ 55/Α’/26.4.83) «Υποχρεω¬ 
τικός τεχνικός έλεγχος των οδικών οχημάτων και άλλες διατάξεις» και 
με σκοπό την εξυπηρέτηση του δημοσίου συμφέροντος, το οποίο επιβάλ¬ 
λει την ανακούφιση του κυκλοφοριακά συμφορημένου κέντρου της Αθή¬ 
νας, αποφασίζουμε: 

1. Στο κέντρο της Αθήνας, που περικλείεται από το δακτύλιο που 
σχηματίζουν οι λεωφόροι και οδοί Αλεξάνδρας - Φειδιππίδου - Μιχαλα- 
κοποϋλου - Σπόρου Μερκούρη - Βρυάξιδος - Υμηττού - Ηλ. Ηλιού - Α. 
Φραντζή - Λ. Συγγρού - Καλλιρρόης - Χαμοστέρνας - Πειραιώς - Ιερά 
Οδός - Κωνσταντινουπόλεως - Αχιλλέως - πλατεία Καραϊσκάκη - Δε- 
ληγιάννη - Ν. Μεταξά - Ηπείρου - Πατησίων - Αλεξάνδρας, από 3 Σε¬ 
πτεμβρίου 1990 έως και 12 Ιουλίου 1991, για τις ημέρες Δευτέρα έως 
Πέμπτη και για τις ώρες 07.00 έως 20.00 και για την Παρασκευή για 
τις ώρες 07.00 έως 15.00, επιτρέπεται μόνο η εκ περιτροπής κυκλοφο¬ 
ρία των επιβατηγών αυτοκινήτων ιδιωτικής χρήσης και των φορτηγών 
αυτοκινήτων ιδιωτικής χρήσης με ωφέλιμο φορτίο μέχρι ένα (1) τόννο, 
με βάση το τελευταίο ψηφίο του αριθμού κυκλοφορίας τους, ως εξής: 

Τις άρτιες (ζυγές) ημερομηνίες κυκλοφορούν τα επιβατηγά αυτοκί¬ 
νητα ιδιωτικής χρήσης και τα φορτηγά αυτοκίνητα ιδιωτικής χρήσης με 
ωφέλιμο φορτίο μέχρι ένα (1) τόννο, που ο αριθμός κυκλοφορίας τους 
τελειώνει σε 0, 2, 4, 6 και 8 (δηλαδή σε ζυγό αριθμό), τις περιττές (μο¬ 
νές) ημερομηνίες κυκλοφορούν τα ιδιωτικής χρήσης επιβατηγά και τα 
φορτηγά αυτοκίνητα ιδιωτικής χρήσης με ωφέλιμο φορτίο μέχρι ένα (1) 
τόννο, που ο αριθμός κυκλοφορίας τους τελειώνει σε 1, 3, 5, 7 και 9 
(δηλαδή σε μονό αριθμό). 

Στις οριακές λεωφόρους και οδούς του δακτυλίου οι απαγορεύσεις δεν 
ισχύουν. Το μέτρο δεν ισχύει τις επίσημες αργίες και μπορεί να αρθεί με 
απόφαση του Υπουργείου Δημόσιας Τάκης, εφόσον συντρέχουν γι’ αυτό 
ειδικοί λόγοι. 

2. Από τους περιορισμούς της προηγούμενης παραγράφου εξαιρού¬ 
νται: 

α. Αυτοκίνητα'κρατικά, δημοτικά, οργανισμών ή επιχειρήσεων κοι¬ 
νής ωφέλειας με ειδικούς αριθμούς κυκλοφορίας ή με εμφανή σήματα 
των Υπηρεσιών αυτών. 

β. Το αυτοκίνητο του επικεφαλής κάθε ξένης αποστολής, 
γ. Αυτοκίνητα με ξένες πινακίδες Ελλήνων του εξωτερικού και ξένων 
επισκεπτών της χώρας για τις πρώτες σαράντα (40) μέρες της παραμη- 
νής τους στην Ελλάδα. Επίσης αυτοκίνητα νοικιασμένα από ξένους επι¬ 
σκέπτες της χώρας και "Ελληνες μόνιμους κατοίκους του εξωτερικού. 

δ. Αυτοκίνητα γιατρών με μόνο επιβάτη τον ίδιο το γιατρό για εξυπη¬ 
ρέτηση επειγόντων περιστατικών. 

ε. Αναπηρικά αυτοκίνητα αναπήρων πολέμου, τα οποία φέρουν ειδι¬ 
κές κρατικές πινακίδες κυκλοφορίας, εφόσον οδηγούνται από τους 
ίδιους τους ανάπηρους ή τους μεταφέρουν. 

στ. Επιβατηγά αυτοκίνητα, τα οποία είναι ειδικά διασκευασμένα ή 
αυτόματα για τη μεταφορά πολιτικών αναπήρων εφόσον οδηγούνται 
από τους ίδιους τους αναπήρους ή τους μεταφέρουν, με την προϋπόθεση 
ότι ο ανάπηρος θα είναι εφοδιασμένος με σχετική βεβαίωση του Υπουρ¬ 
γείου Υγείας, Πρόνοιας και Κοινωνικών Ασφαλίισεων, στην οποία θα 
αναφέρεται ο αριθμός κυκλοφορίας του αυτοκινήτου του. 

ζ. Αυτοκίνητα που μεταφέρουν ασθενείς που χρειάζονται συχνή θερα¬ 
πεία (π.χ. νεφροπαθείς ή παιδιά με πολιομυελίτιδα) ή τυφλούς ή άτομα 
με ειδικές ανάγκες, εφόσον μεταφέρουν τα ανωτέρω άτομα με την προϋ¬ 
πόθεση ότι οι ασθενείς θα έχουν εφοδιαστεί με σχετική βεβαίωση του 
Υπουργείου, Υγείας, Πρόνοιας και Κοινωνικών Ασφαλίσεων, που θα 
αιναφέρει τη διάρκεια, τη συχνότητα της απαιτούμενης θεραπείας και 
τον αριθμό κυκλοφορίας του αυτοκινήτου. Οι βεβαιώσεις θα χορηγού¬ 
νται μόνο σε σοβαρές περιπτώσεις, κατά την κρίση του Υπουργείου 
Υγείοις, Πρόνοιοις και Κοινωνικών Ασφαλίσεων. 

η. Οκτώ (8) αυτοκίνητα κατά ημερήσια εφημερίδα Αθήνας και Θεσ¬ 
σαλονίκης, ένα (1) αυτοκίνητο για κάθε ημερήσια εφημερίδα του Πει¬ 
ραιά και των επαρχιών, ένα (1) αυτοκίνητο για κάθε αθλητική εφημε¬ 
ρίδα, τρία (3) αυτοκίνητα των εβδομαδιαίων εφημερίδων, έξι (6) αυτο¬ 
κίνητα των εβδομαδιαίων ειδησεογραφικών περιοδικών και δύο (2) αυ¬ 
τοκίνητα των εβδομαδιαίων ειδησεογραφικών οικονομικών περιοδι¬ 
κών, για την κάλυψη εκτάκτων αναγκών πληροφόρησης. Ειδικά για τα 
παραπάνω περιοδικά απαιτείται ελάχιστη εβδομαδιαία κυκλοφορία 
5.000 τευχών, η οποία θα βεβαιώνεται από το αναγνωρισμένο πρακτο¬ 
ρείο διανομής τους. 

θ. Λεωφορεία γενικά και σχολικά αυτοκίνητα. 

ι. Αυτοκίνητα μεταφοράς φαρμάκων ή αγγειοκαρδιοχειρουργικών 


υλικών, ή υλικών οστεοσυνθέσεως ή ανταλλακτικών τεχνητών νεφρών, 
ή βιολογικών υγρών ασθενών, με μόνιμα εμφανή σήματα της επιχείρη¬ 
σης και εφόσον μεταφέρουν τα πιο πάνω υλικά. 

ια. Ένα (1) αυτοκίνητο για κάθε αεροπορική Εταιρεία, 
ιβ. Πέντε (5) αυτοκίνητα του Πρακτορείου Εφημερίδων Αθηναϊκού 
Τύπου, πέντε (5) αυτοκίνητα του Νέου Πρακτορείου Εφημερίδων και 
Περιοδικών και πέντε (5) αυτοκίνητα του Αθηναϊκού Πρακτορείου Ει¬ 
δήσεων. 

ιγ. Πέντε (5) αυτοκίνητα για την Εθνική Τράπεζα, τρία (3) αυτοκί¬ 
νητα για κάθε άλλη Τράπεζα και ένα (1) αυτοκίνητο για την Ένωση Ελ¬ 
ληνικών Τραπεζών. 

Αποκλειστικά για την εκτέλεση χρηματαποστολών πέντε (5) αυτοκί¬ 
νητα για κάθε μία από τις Τράπεζες Εθνική και Ελλάδος και τέσσερα (4) 
αυτοκίνητα για την Εμπορική Τράπεζα. 

ιδ. Τρία (3) αυτοκίνητα για κάθε πολιτικό κόμμα, που εκπροσωπεί¬ 
ται στη Βουλή ή την Ευρωβουλή. 

ιε. Τριάντα πέντε (35) αυτοκίνητα για την Ένωση Ανταποκριτών Ξέ¬ 
νου Τύπου, εφόσον οδηγούνται από ξένο ανταποκριτή. 

ιστ. Δέκα (10) αυτοκίνητα για την ΕΤ1, δέκα (10) αυτοκίνητα για 
την ΕΤ2, δύο (2) αυτοκίνητα για κάθε αναγνωρισμένο ραδιοφωνικό 
σταθμό, που έχει έδρα την περιοχή της πρωτεύουσας και δέκα (10) αυ¬ 
τοκίνητα για τη Γ.Γ. Τύπου και Πληροφοριών για την κάλυψη των ανα¬ 
γκών τους. 

ιζ. Ένα (1) αυτοκίνητο για την Ένωση Ανταποκριτών Ελληνικού 
Τύπου του Εξωτερικού. 

ιη. Ειδικά διασκευασμένα αυτοκίνητα χρηματαποστολών, 
ιθ. Τριάντα τέσσερα (34) αυτοκίνητα των φυσικοθεραπευτών του 
Υποκαταστήματος ΙΚΑ Αθήνας για την εκτέλεση υπηρεσίας. Επίσης 
δεκαπέντε (15) αυτοκίνητα των φυσικοθεραπευτών ελευθέρων επαγ- 
γελματιών, που δεν διατηρούν εργαστήριο, ούτε είναι υπάλληλοι νοσο¬ 
κομείου ή άλλου ιδρύματος και προσφέρουν τις υπηρεσίες τους σε κατά¬ 
κοιτους, εφόσον επιβαίνουν μόνοι στα αυτοκίνητά τους, με βάση πίνακα 
που θα υποβάλλει στην οικεία Τροχαία το Δ.Σ. του Πανελληνίου Συλλό¬ 
γου Φυσικοθεραπευτών. 

κ. Δύο (2) αυτοκίνητα της Γ.Σ.Ε.Ε. και ένα (1) αυτοκίνητο του 
Ε.Κ.Α. 

κα. Ανά έξι (6) αυτοκίνητα για την Εθνική Ένωση Φωτορεπόρτερς 
Ελλάδος, την Ένωση Νέων Ελλήνων Φωτορεπόρτερς, την Ένωση Φω- 
τοειδησεογράφων Ελλάδος και την Πανελλαδική Ένωση Φωτοειδησεο- 
γράφων, για επαγγελματικές ανάγκες των μελών της, με πίνακες που 
θα υποβάλλουν στην οικεία Τροχαία τα Δ.Σ. των Ενώσεών τους. 

κβ. Τα εκπαιδευτικά αυτοκίνητα των επαγγελματιών εκπαιδευτών 
οδηγών αυτοκινήτων που η επαγγελματική τους έδρα βρίσκεται μέσα 
στα όρια του δακτυλίου της παραγρ. 1 της παρούσας απόφασης, με 
βάση πίνακα που θα υποβάλλει στην οικεία Υπηρεσία Τροχαίας Κινή- 
σεως το Δ.Σ. του επαγγελματικού τους σωματείου, ο οποίος θα συνο¬ 
δεύεται από αποδεικτικά στοιχεία της Εφορίας για την έδρα της κάθε 
επιχείρησης. 

κγ. Τα αυτοκίνητα των μελών του ιπτάμενου προσωπικού της Ολυ¬ 
μπιακής Αεροπορίας, που κατοικούν μέσα στα όρια του δακτυλίου της 
παραγρ. 1 της παρούσας, εφόσον οδηγούνται από τους ίδιους με την 
υπηρεσιακή τους στολή, για διαδρομές μεταξύ της κατοικίοις τους και 
του αεροδρομίου του Ελληνικού. Στα παραπάνω αυτοκίνητα επιτρέπε¬ 
ται να επιβαίνουν και άλλα πρόσωπα, εφόσον πληρούν τους όρους του 
προηγούμενου εδαφίου. Η Ολυμπιακή Αεροπορία θα υποβάλλει στην οι¬ 
κεία υπηρεσία Τροχαίας Κινήσεως ονομαστικής κατάσταση του προσω¬ 
πικού, που δικαιούται να εξαιρεθεί από τα περιοριστικά μέτρα της πα¬ 
ρούσας, με τις αντίστοιχες διευθύνσεις κατοικίοις και τους οιντίστοιχους 
αριθμούς κυκλοφορίες των αυτοκίνητων, ώστε να τους χορηγούν τα ει¬ 
δικά σημειώματα της παραγράφου 3 της παρούσας. 

κδ. Τα αυτοκίνητα των επαγγελματιών μελών των σωματείων συ¬ 
ντηρητών καυστήρων, εφόσον πραγματοποίησαν εισόδημα από το 
επάγγελμά τους αυτό, δηλωμένο στην Εφορία κατά το προηγούμενο 
έτος και κινούνται για επαγγελματικούς λόγους. 

κε. Τα αυτοκίνητα των μονίμων κατοίκων της περιοχής που περι¬ 
κλείεται από τα όρια του δακτυλίου, εφόσον οι κάτοχοί τους εφοδιαστούν 
με ειδική κάρτα από το Δήμο Αθηναίων, για τις ώρες από 07.00 - 
08.00 και μόνο για την έξοδό τους από την περιοχή του δακτυλίου και 
από 15.00 - 17.00 για την επιστροφή τους στον τόπο κατοικίας τους. 
Τα αυτοκίνητα αυτά για την έξοδό τους από το δακτύλιο και την είσοδό 
τους σ’ αυτόν θα κινούνται μόνο μέσα σε προκαθορισμένη ζώνη του δα¬ 
κτυλίου, αναλόγως του τόπου κατοικίοις του κατόχου, χρησιμοποιώ- 

ντας τη συντομότερη διαδρομή από και προς την κατοικία του ιδιο¬ 
κτήτη. 

Οι ζώνες αυτές είναι οι εξής: 

Α Ζώνη: Η περιοχή που περικλείεται από τις λεωφόρους και οδούς: 
Λ. Αλεξάνδρας - Μιχαλακοπούλου - Σπ. Μερκούρη - Ρι- 
ζάρη - Βασ. Σοφίας - Γεωργίου Α' - Σταδίου - Αιόλου - 
28ης Οκτωβρίου - Λ. Αλεξάνδρας. 

Β Ζώνη: Η περιοχή που περικλείεται από τις λεωφόρους και οδούς: 
28ης Οκτωβρίου - Αιόλου - Σταδίου - Ερμού - Πειραιώς - 
Ιερά Οδός - Α. Κωνσταντινουπόλεως - Αχιλλέως - πλ. Κα- 
ραϊσκάκη - Θ. Δεληγιάννη - Μεταξά - Ηπείρου - 28ης 
Οκτωβρίου. 

Γ Ζώνη: Η περιοχή που περικλείεται από τις λεωφόρους και οδούς: 
Ερμού - πλ. Συντάγματος - Λ. Αμαλίας - Λ. Συγγρού - 
Καλλιρρόης - Παναγή Τσαλδάρη - Χαμοστέρνας - Πει¬ 
ραιώς - Ερμού. 

Δ Ζώνη: Η περιοχή που περικλείεται από τις λεωφόρους και οδούς: 
Βασ. Σοφίας - Ριζάρη - Σπ. Μερκούρη - Υμηττού - Ηλ. 
Ηλιού - Αμβροσίου Φραντζή - Καλλιρρόης - Συγγρού - Λ. 
Αμαλίας - Βασ. Σοφίας. 

Οι ειδικές κάρτες αναγράφουν το ονοματεπώνυμο του κατόχου, τη 
διεύθυνση κατοικίας αυτού και τον αριθμό κυκλοφορίας του αυτοκινή¬ 
του, φέρουν δε χρώμα που αντιστοιχεί στη συγκεκριμένη ζώνη κυκλοφο- 
ρίας. 

3. Τα αυτοκίνητα που αναφέρονται στις περιπτώσεις η, ια, ιβ, ιγ, ιδ, 
ιε, ιστ, ιζ, ιη, ιθ, κ, κα, κβ, κγ και κδ της προηγούμενης παραγράφου, 
επιτρέπεται να κυκλοφορούν μόνο εφόσον έχουν εφοδιαστεί με το ειδικό 
σημείωμα από τη Δ/νση Τροχαίας Αττικής. 

Το σημείωμα αυτό χορηγείται μετά από αίτηση των ενδιαφερομένων 
προς την οικεία Υπηρεσία Τροχαίας Κινήσεως και αναφέρει τον αριθμό 
κυκλοφορίας του αυτοκινήτου, που εξαιρείται από τα περιοριστικά μέ¬ 
τρα της απόφασης αυτής, καθώς και την ημερομηνία λήξης. 

4. Τα φορτηγά αυτοκίνητα ωφέλιμου φορτίου άνω του ενός (1) τόν- 
νου δεν υπόκεινται στα περιοριστικά μέτρα και κυκλοφορούν ελεύθερα 
μέσα στο δακτύλιο, με τους περιορισμούς της «ΜΠΛΕ ΖΩΝΗΣ», όπως 
αυτοί καθορίζονται με σχετική απόφαση της οικείας Υπηρεσίας Τρο¬ 
χαίας Κινήσεως. 

5. Τα φορτηγά αυτοκίνητα ιδιωτικής χρήσης ωφέλιμου φορτίου ενός 
(I) τόννου και κάτω υπόκεινται στα περιοριστικά μέτρα της απόφασης 
αυτής, με τις εξής εξαιρέσεις: 

α. Κυκλοφορούν χωρίς κανένα περιορισμό, εφόσον μεταφέρουν τρό¬ 
φιμα ή ποτά, είδη για νοσοκομεία ή κάνουν διανομή τύπου. 

. β. Κυκλοφορούν ελεύθερα από 14.30 μέχρι 17.00 εφόσον διανέμουν 
εμπορεύματα, που δεν καλύπτονται από την προηγούμενη περί¬ 
πτωση. 

γ. Εξαιρούνται ένα (1) αυτοκίνητο της Εταιρείας «ΑΚ ΕΛΛΑΣ», για 
όσο διάστημα αυτή έχει σύμβαση συντήρησης με τον ΟΤΕ των τηλεφω¬ 
νικών θαλάμων στην περιοχή ισχύος των περιοριστικών μέτρων και πέ¬ 
ντε (5) αυτοκίνητα της Εταιρείας «ΖΗΜΕΝΣ Α.Ε.» για όσο διάστημα 
αυτή έχει σύμβαση συντήρησης του συστήματος σηματοδότησης της πε¬ 
ριοχής ισχύος των περιοριστικών μέτρων. 

Τα παραπάνω αυτοκίνητα της περίπτωσης γ, εξαιρούνται μόνο εφό¬ 
σον έχουν εφοδιαστεί με ειδικό σημείωμα από την οικεία Υπηρεσία Τρο¬ 
χαίας Κινήσεως, που χορηγείται σύμφωνα με τη διαδικασία της παρα¬ 
γράφου 3 της απόφασης αυτής. 

6. Οι παραβάτες της παρούσας, τιμωρούνται σύμφωνα με τις διατά¬ 
ξεις της παραγράφου 5 του άρθρου 52 του Κ.Ο.Κ., όπως αυτό αντικα- 
ταστάθηκε με τις διατάξεις του άρθρου 8 του Ν. 1350/83 και τροπο¬ 
ποιήθηκε από το άρθρο 5 της Π.Υ.Σ. 10/19,1.88, που κυρώθηκε με το 
Ν. 1788/88. 

Οι ίδιες ποινές επιβάλλονται και στους κατοίκους του δακτυλίου κα¬ 
τόχους της ειδικής κάρτας, σε περίπτωση κυκλοφορίας τους σε ζώνη 
διαφορετική από επιτρεπόμενη ή σε ώρες άλλες από τις προβλεπόμενες, 
για τις ζώνες αυτές, από την παρούσα. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Αυγούστου 1990 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΔΗΜΟΣΙΑΣ ΤΑΞΗΣ ΚΑΙ ΔΗΜΟΣΙΩΝ ΕΡΓΩΝ 

ΙΩΑΝΝΗΣ ΒΑΣΙΛΕΙΑΔΗΣ ΣΤΕΦΑΝΟΣ ΜΑΝΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΓΚΕΛΕΣΤΑΘΗΣ 
-♦- 

Αριθ. 27179/2965 (5) 

Καθορισμός λωρίδων αποκλειστικής κυκλοφορίας λεωφορείων στη 
λεωφόρο Αμαλίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Την παράγραφο 4 του άρθρου 52 του Κ.Ο.Κ., που κυρώθηκε με 
τοΝ.614/77 (ΦΕΚ 167/Α*/77), όπως αντικαταστάθηκε με το άρθρο 
8 του Ν. 1350/1983 (ΦΕΚ 55/Α'/83) και που αναφέρεται σε μέτρα 
ρύθμισης της οδικής κυκλοφορίας. 

2. Την κυκλοφοριακή μελέτη περιοχής, που έγινε από τον Ο.Α.Σ. σε 
συνεργασία με το Υ.ΠΕ.ΧΩ.Δ.Ε. 

3. Το έγγραφο 2408/4.7.90, του Ο.Α.Σ., αποφασίζουμε: 
Καθορίζουμε δύο (2) λωρίδες αποκλειστικής κυκλοφορίας μόνο για 

λεωφορεία στη Λεωφόρο Αμαλίας, της αυτής φοράς με την υπόλοιπη 
κυκλοφορία, στη δεξιά πλευρά της κατεύθυνσης προς το κέντρο (Πανε¬ 
πιστημίου), παρά το κράσπεδο. Οι λωρίδες ξεκινούν αμέσως μετά την 
οδό Φιλελλήνων και σταματούν στην οδό Όθωνος. 

Στις λωρίδες αυτές επιτρέπεται η κίνηση μόνο των: 
ι) Ιδιωτικών μέσων μαζικής μεταφοράς (λεωφορεία π.χ. σχολικά, 
τουριστικά, εταιρειών κ.λπ.). _ -7 

ιι) Των οχημάτων άμεσης ανάγκης (ασθενοφόρα, πυροσβεστικά, 
αστυνομικά κ.λπ.). 

Ενώ απαγορεύεται η κίνηση και η στάση κάθε άλλου οχήματος (Ι.Χ. 
ΤΑΞΙ, ημιφορτηγών ή φορτηγών, δικύκλων). 

Η ισχύς της ρύθμισης είναι συνεχής, όλο το 24ωρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Αυγούστου 1990 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΣΤΕΦΑΝΟΣ ΜΑΝΟΣ ΝΙΚΟΛΑΟΣ ΓΚΕΛΕΣΤΑΘΗΣ 

- *- 

Αριθ. 20539/2224 (6) 

Καθορισμός λωρίδας αποκλειστικής κυκλοφορίας λεωφορείων στη λεω¬ 
φόρο Βασ. Σοφίας. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ - ΕΠΙΚΟΙΝΩΝΙΩΝ 

Έχοντας υπόψη: 

1. Την παράγραφο 4 του άρθρου 52 του Κ.Ο.Κ., που κυρώθηκε με 
το Ν. 614/77 (ΦΕΚ 167/Α'/77), όπως αντικαταστάθηκε με το άρθρο 
8 του Ν. 1350/1983 (ΦΕΚ 55/Α'/83) και που αναφέρεται σε μέτρα 
ρύθμισης της οδικής κυκλοφορίας. 

2. Την κυκλοφοριακή μελέτη περιοχής, που έγινε από τον Ο.Α.Σ. σε 
συνεργασία με το Υ.ΠΕ.ΧΩ.Δ.Ε. 

3. Το έγγραφο 1851/23.5.90, του Ο.Α.Σ., αποφασίζουμε: 
Καθορίζουμε λωρίδα αποκλειστικής κυκλοφορίας μόνο για λεωφο¬ 
ρεία στη Λεωφόρο Βασ. Σοφίας, της αυτής φοράς με την υπόλοιπη κυ¬ 
κλοφορία, στη δεξιά πλευρά κάθε κατεύθυνσης, παρά το κράσπεδο. 
Κατά την κατεύθυνση Χίλτον - Σύνταγμα, η λωρίδα ξεκινά αμέσως 
μετά τη διασταύρωση της Λεωφόρου Βασ. Σοφίας με την οδό Γεναδίου 
και σταματά στη διασταύρωση με την οδό Ακαδημίας. 

Η λωρίδα είναι συνεχής μέχρι τη διασταύρωση Λεωφόρου Βασ. Σο¬ 
φίας και Κουμπάρη, διακόπτεται στο οικοδομικό τετράγωνο μεταξύ 

Κουμπάρη-Σέχερη και συνεχίζει μετά από την Σέχερη μέχρι την οδό 
Ακαδημίας. 

Στην αντίθετη κατεύθυνση από το Σύνταγμα προς το Χίλτον, η λω¬ 
ρίδα αποκλειστικής κυκλοφορίας για λεωφορεία δημιουργείται μόνο στο 
τελευταίο οικοδομικό τετράγωνο από Ριζάρη μέχρι Βασ. Κωνσταντί¬ 
νου. 

Παράλληλα καθορίζονται οι εξής κυκλοφοριακές ρυθμίσεις που θα 
εξασφαλίσουν την ομαλή λειτουργία της λωρίδας αποκλειστικής κυκλο¬ 
φορίας των λεωφορείων. 

ι) Απαγορεύονται οι δεξιές στροφές από Βασιλίσσης Σοφίας προς τις 
οδούς Πλουτάρχου, Καραολή - Δημητρίου, Ηροδότου και Νεοφύτου 
Βάμβα. 

Ειδικά για την οδό Καραολή - Δημητρίου θα πρέπει να μονοδρομηθεί 
το τελευταίο της τμήμα μεταξύ Υψηλάντου και Βασ. Σοφίας με κατεύ¬ 
θυνση προς Βασιλίσσης Σοφίας. 

ιι) Αντιστρέφεται η φορά κίνησης επί της οδού Ν. Βάμβα προς την 
οδό Καψάλη. 

Στη λωρίδα αυτή επιτρέπεται η κίνηση των: 

ι) Δημοσίων μέσων μαζικής μεταφοράς (λεωφορεία και τρόλλεϋ). 

ιι) Ιδιωτικών μέσων μαζικής μεταφοράς (λεωφορεία π.χ. σχολικά, 
τουριστικά, εταιρειών κ.λπ.). 

ιιι) Των οχημάτων άμεσης ανάγκης (ασθενοφόρα, πυροσβεστικά, 
αστυνομικά κ.λπ.) ενώ απαγορεύεται η κίνηση και η στάση κάθε άλλου 
οχήματος (ΕΙΧ, ΤΑΞΙ, ημιφορτηγών ή φορτηγών, διχύκλων). 

Η ισχύς της ρύθμισης είναι συνεχής, όλο το 24ωρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Αυγούστου 1990 

ΟΙ ΥΠΟΥΡΓΟΙ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΣΤΕΦΑΝΟΣ ΜΑΝΟΣ ΝΙΚΟΛΑΟΣ ΓΚΕΛΕΣΤΑΘΗΣ 


Αριθ. ΕΣ 16227 . « *« (7) 

Ψήφιση Οργανισμού Εσωτερικής Υπηρεσίας Συνδέσμου Ύδρευσης Δή¬ 
μων Καλαμάτας Μεσσήνης και κοινοτήτων περιοχής Καλαμάτας 
και προσαρμογή αυτού στις ρυθμίσεις του Ν. 1586/1986. 

Ο ΝΟΜΑΡΧΗΣ ΜΕΣΣΗΝΙΑΣ 


- Έχοντας υπόψη: 

1. Τις διατάξεις: 

α) του άρθρου 12 του Ν. 1188/1981 «περί κυρώσεως του Κώδικος* 
«περί καταστάσεως προσωπικού οργανισμού τοπικής αυτοδιοική- 
σεως». 

β) Του Νόμου 1586/1986 «Βαθμολογική διάρθρωση των θέσεων 
του Δημοσίου, νομικών προσώπων δημοσίου δικαίου και των Οργανι¬ 
σμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986». 

2. Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινήσεις για την εφαρμογή 
του νέου βαθμολογίου». 

3. Τις όμοιες του Υπουργείου Εσωτερικών αριθ.: α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων», β) 75643/16.1.1987 «Διευκρινήσεις στην 
εφαρμογή του νέου βαθμολογίου», και γ) 27111/13.7.1987 «Διευχρι- 
νήσεις σε διατάξεις του Ν. 1586/1986». 

4. Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5. Τη 17/19.3.90 απόφαση του Διοικητικού Συμβουλίου του Συνδέ¬ 
σμου Ύδρευσης Δήμων Καλαμάτας Μεσσήνης και κοινοτήτων περιο¬ 
χής Καλαμάτας με την οποία ψηφίζεται ο Οργανισμός Εσωτερικής 
Υπηρεσίας του Συνδέσμου αυτού και προσαρμόζεται στις διατάξεις του 
Ν. 1586/86. 

6. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 παρ. 9 του Ν. 1586/86 που διατυπώθηκε στο πρακτικό συνε- 
δριάσεως αυτού αριθ. 2/15.6.90, αποφασίζουμε: 

Εγκρίνουμε τη 17/19.3.90 απόφαση του Διοικητικού Συμβουλίου 


του Συνδέσμου Ύδρευσης Δήμων Καλαμάτας Μεσσήνης και κοινοτή¬ 
των περιοχής Καλαμάτας με την οποία ψηφίζεται και προσαρμόζεται 
στις διατάξεις του Ν. 1586/1986 ο Οργανισμός εσωτερικής Υπηρε¬ 
σίας του Συνδέσμου αυτού ως εξής: 

Άρθρο Ιο 

Συγκρότηση Υπηρεσιών 
Οι υπηρεσίες του Συνδέσμου απαρτίζονται από: 
α) Την Διοικητική Υπηρεσία, η οποία υπάγεται στην άμεση Δ/νση 
του Προέδρου του Διοικητικού Συμβουλίου του Συνδέσμου. 

β) Την Τεχνική Υπηρεσία, η οποία συγκροτείται σε Τμήμα, το οποίο 
υπάγεται στην άμεση Δ/νση του Προέδρου του Διοικητικού Συμβουλίου 
του Συνδέσμου. 

Στο ανωτέρω Τμήμα προΐσταται υπάλληλος κατηγορίας ΠΕ κλάδου 


Άρθρο 2ο 

Η Οργανική σύνθεση και διαβάθμιση των θέσεων του τακτικού μόνι¬ 
μου προσωπικού του Συνδέσμου σε κλάδους και ειδικότητες ορίζεται ως 
κατωτέρω: 

Ά ΔΙΟΙΚΗΤΙΚΟ ΠΡΟΣΩΠΙΚΟ 

1) Κλάδος ΔΕΙ 

Δύο (2) θέσεις με βαθμούς Γ-Α 
Β' ΤΕΧΝΙΚΟ ΠΡΟΣΩΠΙΚΟ 

1) Κλάδος ΠΕ5 

Μία (1) θέση Μηχ/γου - Ηλεκτ/γου ή Ηλ/γου Μηχ/κού με βαθμό 
Γ-Α 

2) Κλάδος ΔΕ5 Εργοδηγών 

Μία θέση με βαθμούς Γ-Α 

3) Κλάδος ΔΕ24 Ηλ/γου ΣΤ ειδικότητας 

Μία (1) θέση με βαθμούς Γ-Α 

4) Κλάδος ΔΕ24 Ηλ/γων - συντ/τών - εγκατ/τών Ρ ειδικότητας 

Έντεκα (11) θέσεις με βαθμούς Γ-Α. 

Άρθρο 3 

ΑΝΤΙΚΕΙΜΕΝΑ ΚΑΙ ΑΡΜΟΔΙΟΤΗΤΕΣ 
ΜΟΝΙΜΟΥ ΠΡΟΣΩΠΙΚΟΥ 

I. ΔΙΟΙΚΗΤΙΚΟ ΠΡΟΣΩΠΙΚΟ 

Γραφείο Διοικητικό 

Το γραφείο αυτό 

1. Φροντίζει για την συγκέντρωση των εγγράφων, αναφορών κ.λπ. 
που απευθύνονται στο Διοικητικό Συμβούλιο του Συνδέσμου και φροντί¬ 
ζει για τις σχετικές ενέργειες. 

Διατυπώνει την ημερήσια διάταξη των συνεδριάσεων του Δ.Σ. και 
της Εκτελεστικής Επιτροπής σε συνεργασία με τον Πρόεδρο του Συνδέ¬ 
σμου και φροντίζει για την εμπρόθεσμη επίδοση των σχετικών προσκλή¬ 
σεων στα μέλη του. Φροντίζει για την σύνταξη και δακτυλογράφηση 
των αποφάσεων του Δ.Σ. και της Ε.Ε. και την δημοσίευση και υποβολή 
των παραπάνω αποφάσεων στη Νομαρχία για την έγκρισή των και κοι- 
'νοποιεί αυτές στις αρμόδιες υπηρεσίες του Συνδέσμου για παραπέρα 
ενέργειες. 

2. Φροντίζει για την κανονική τήρηση των ατομικών φακέλων των 
υπαλλήλων του Συνδ.έσμου, μονίμου και ημερομισθίου προσωπικού. 
Φροντίζει για το διορισμό, προαγωγές, άδειες και γενικά υπηρεσιακές 
μεταβολές του προσωπικού και ενημερώνει σχετικά τους ενδιαφερομέ¬ 
νους. 

3. Φροντίζει για την κανονική τήρηση του γενικού πρωτοκόλλου ει- 
σερχομένων εγγράφων, συσχετίζει αυτά και τα παραδίδει στα αρμόδια 
γραφεία για ενέργεια. Φροντίζει για την κανονική διεκπεραίωση των 
εξερχομένων εγγράφων και τα σχέτια αυτών φυλάσσει στο Αρχείο του 
Συνδέσμου. Ενεργεί τις κοινοποιήσεις και δημοσιεύσεις και τοιχοκολλή¬ 
σεις. Δακτυλογραφεί τα έγγραφα της υπηρεσίας και κάθε υπηρεσιακό 
έγγραφο, καταστάσεις, πίνακες, εκθέσεις κ.λπ. 

4. Φροντίζει για την πιστή εφαρμογή των διατάξεων περί οικονομι¬ 
κής Διοικήσεως και Λογιστικού των Δήμων, που έχουν εφαρμογή και 
στο Σύνδεσμο. Βεβαιώνει τα τέλη ύδρευσης του Συνδέσμου και λοιπά 
έσοδα αυτού. Εκδίδει τα χρηματικά εντάλματα πληρωμών μέσα στα 
όρια του εγκεκριμένου προϋπολογισμού. Τηρεί για κάθε έσοδο και έξοδο 
του προϋπολογισμού φακέλλους που περιλαμβάνουν τα αναγκαία στοι¬ 
χεία. Παρακολουθεί τις πιστώσεις του σκέλους των εξόδων του προϋπο¬ 
λογισμού και φροντίζει για την έγκαιρη ενίσχυση αυτών που είναι σε 

ανεπάρκεια. Φροντίζει για την κατάρτιση του προϋπολογισμού παρακο¬ 
λουθεί γενικά την πορεία της εκτέλεσης του εισηγείται την αναμόρφωσή 
του. 

5. Φροντίζει για τις εν γένβι προμήθειες του Συνδέσμου και την νό¬ 
μιμη παραλαβή αυτών από την αρμόδια επιτροπή. Συγκεντρώνει τα δι- 
καιολογητικά κάθε προμήθειας, συντάσσει τα πρωτόκολλα παραλαβής 
των διαφόρων υλικών. Τηρεί βιβλίο των υλικών του Συνδέσμου και έχει 
την ευθύνη φύλαξης αυτών. 

6. Διεκπεραιώνει γενικά τις υπηρεσιακές υποθέσεις που ήθελε ανατε¬ 
θεί στο Γραφείο τούτο με εντολή του Προέδρου του Συνδέσμου. 

Β' ΤΕΧΝΙΚΟ ΠΡΟΣΩΠΙΚΟ 

α) Αρμοδιότητες και καθήκοντα Ηλ/γου - Μηχ/γου ή Ηλ/γου 
Μηχ/κού: 

1. Πρόΐσταται της Τεχνικής Υπηρεσίας του Συνδέσμου και έχει τον 
έλεγχο και συντονισμό της λειτουργίας του Τεχνικού Τμήματος. 

2. Συντονίζει και επιβλέπει το τεχνικό και το εργατικό προσωπικό 
του Συνδέσμου. 

3. Μελετά και εισηγείται κάθε τι που έχει σχέση με την έρευνα και 
προγραμματισμό πάσης φύσεως Ηλεκτρομηχανολογικών έργων και 
προμηθειών του Συνδέσμου. 

4. Επιβλέπει, συντονίζει και παρακολουθεί την εκτέλεση των πάσης 
φύσεως ηλεκτρομηχανολογικών έργων, εργασιών και προμηθεών του 
Συνδέσμου και συντάσσει τις σχετικές τεχνικές μελέτες του αντικειμένου 
του. 

5. Συντάσσει και προσυπογράφει κάθε έγγραφο τεχνικής φύσεως. 

6. Έχει την απόλυτο ευθύνη της καλής λειτουργίας, συντήρησης και 
επισκευής των πάσης φύσεως ηλεκτρομηχανολογικών εγκαταστάσεων 
και μηχανημάτων του Συνδέσμου. 

7. Γενικά ευθύνεται απόλυτα για την καλή εκτέλεση πάσης φύσεως 
ηλεκ/κών εργασιών που αφορούν το Σύνδεσμο. 

β) Αρμοδιότητες και καθήκοντα Εργοδηγού: 

Μεριμνά για τη σύνταξη μελετών στα όρια της αρμοδιότητάς του. 

Μεριμνά για τη θεώρηση τούτων και παραδίδει τα έργα του Συνδέ¬ 
σμου. 

Επιμελείται για τη σύνταξη των διακηρύξεων σε ότι αφορά το τεχνικό 
μέρος, μεριμνά για την πληρωμή των λογ/σμών (έργων και προμη¬ 
θειών) αφού ελέγχει την νομιμότητα τούτων και επιμελείται για τη σύ¬ 
νταξη καρτελών και φακέλλων με τεχνικά στοιχεία (επιμετρήσεις - λογ/ 
σμοί) για τα εκτελούμενα έργα. Τηρεί αρχείο των μελετών του Συνδέ¬ 
σμου. Παραλαμβάνει τα εφόδια που προορίζονται για τις ανάγκες του 
Συνδέσμου. 

Συντάσσει επιμετρήσεις και λογαριασμούς των έργων και τηρεί ημε¬ 
ρολόγιο, εργασίας, συντάσσει δελτία εργασίας των μηχ/των και εργα- 
τοτεχνιτών στα απολογιστικά έργα του Συνδέσμου και παρακολουθεί τα 
συνεργεία στα εκτελούμενα έργα του. Επιμελείται για τις έκτακτες ανά¬ 
γκες που παρουσιάζονται στο υδραγωγείο, βλάβες, διαρροές κ.λπ. και 
εισηγείται αρμοδίως κάθε τι που θα παρουσιαστεί. Συνεργάζεται με τον 
ηλ/γο ΣΤ και δίνουν λύσεις σε παρουσιαζόμενα τεχνικά προβλήματα 
ενημερώνοντας και τα αρμόδια όργανα κατόπιν συνεννοήσεως με τον 
προϊστάμενο της Τεχνικής Υπηρεσίας. 

Γενικά εκτελεί και κάθε άλλη υπηρεσία που έγκειται στα καθήκοντα 
της ειδικότητάς του και εκτελεί και χρέη υδρονομέα για όσο διάστημα 
δεν υπάρχει τοιούτο άτομο. 

γ) Αρμοδιότητες και καθήκοντα Ηλ/γου ΣΤ: 

Μεριμνά για την σύνταξη της κατάστασης βαρδιών του προσωπικού 
των αντλ/σίων, προσυπογράφει αυτή και φροντίζει για την έγκαιρη 
έγκρισή της από τα αρμόδια όργανα. Έχει την ευθύνη επίβλεψης και 
συντήρησης του υποσταθμού, δίδει οδηγίες για την συντήρηση των μη¬ 
χανημάτων, όπως λαδώματα, συσφίξεις κ.λπ. Σύμφωνα με τις εντολές 
και τις οδηγίες του Προϊσταμένου της Τεχ. Υπηρεσίας, θα εργάζεται και 
σε βάρδιες λειτουργίας των αντλ/σίων για όσο χρονικό διάστημα δεν 
έχουν πληρωθεί οι κενές θέσεις των ηλ/γων Γ' ειδικότητας του παρό¬ 
ντος οργανισμού. Μέχρι πληρώσεως των θέσεων τούτων θα εκτελεί και 


καθήκοντα συντηρητού ως οι της ειδικότητας Ηλ/γων και θα συνεργά¬ 
ζεται με τον εργοδηγό του Συνδέσμου και θα δίδουν λύσεις σε παρουσια- 
ζόμενα προβλήματα, ενημερώνοντας και παίρνοντας τελικές αποφάσεις 
σε συνεργασία με τον Προϊστάμενο της Τεχν. Υπηρεσίας, θα συντάσσει 
τα δελτία εργασίας του προσωπικού και θα εκτελεί γενικά κάθε άλλη ερ¬ 
γασία που έγκειται στα καθήκοντα της αρμοδιότητάς του. 

δ) Αρμοδιότητες και καθήκοντα Ηλ/γων - Συντηρητών: 

θα φροντίζουν για την καλή λειτουργία, συντήρηση και επισκευή των 
πάσης φύσεως εγκαταστάσεων υπό τις οδηγίες του Ηλ/γου ΣΤ' και του 
Προϊσταμένου της τεχν. Υπηρεσίας ή ανάλογου αρμοδίου οργάνου, θα 
φροντίζουν για την χλωρίωση του νερού, την παρακολούθηση των πη¬ 
γών και δεξαμενών και γενικά θα εκτελούν κάθε εργασία που αναφέρε- 
ται στην ηλεκτρολογική νομοθεσία όσον αφορά τα καθήκοντα και τις 
υποχρεώσεις των ηλ/γων. 

II. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Τεχνικό προσωπικό: 

α) Μία (1) θέση προσωπική (προσωρινή Ν. 1476/84 Ηλ/γος Εγκα¬ 
τάστασης Ρ ειδ. Α’ κατηγορίας. 

β) Τρεις (3) θέσεις προσωρινές Ηλ/γων εγκαταστατών Ρ ειδ. Α’ κα¬ 
τηγορίας. 

γ) Μία θέση Τεχν. Υδραυλικού. 

Οι υπό στοιχ. β' υπηρετούντες Ηλ/γοι μετά την μονιμοποίηση των 
σύμφωνα με τις σχετικές διατάξεις του Ν. 1874/90 θα ενταχθούνε στις 
θέσεις του μόνιμου προσωπικού του κλάδου ΔΕ24 Ηλ/γων - Συντηρη¬ 
τών - Εγκαταστατών Ρ ειδικότητας. Οι παραπάνω θέσεις των τριών 
(3) ηλ/γων θα καταργηθούνε μετά την μονιμοποίησή των. 

2. Διοικητικό προσωπικό: 

α) Μία (1) θέση Διοικητικού υπαλλήλου 

β) Μία (1) θέση Γενικού Αποθηκαρίου - διαχ/στού υλικών 

Οι οινωτέρω θέσεις (διοικητικού υπαλλήλου και Γεν. Αποθηκαρίου - 
διαχ/στού υλικών) μετά την μονιμοποίηση των σύμφωνα με τις διατά¬ 
ξεις του Ν. 1874/90 θα ενταχθούνε στις δύο κενές θέσεις του μόνιμου 
διοικητικού προσωπικού του κλάδου ΔΕΙ. Οι παραπάνω θέσεις του 
Διοικητικού υπαλλήλου και του Γεν. Αποθηκαρίου θα καταργηθούν 
μετά την μονιμοποίησή των. 

Άρθρο 5ο 

Τα καθήκοντα και οι υποχρεώσεις του προσωπικού με σχέση εργα¬ 
σίας ιδιωτικού δικαίου καθώς και κάθε συμπληρωματική λεπτομέρεια 
όπου απαιτείται για τον καθορισμό των αντικειμένων του κάθε ενός εκ 
του επί συμβάσει προσωπικού καθορίζονται με απόφαση του Προέδρου 
του Συνδέσμου. 

Άρθρο 6ο 

Τα θέματα που αφορούν την πρόσληψη, διορισμό, υπηρεσιακή κατά¬ 
σταση γενικά, μισθοδοσία και ασφάλιση του πάσης φύσεως προσωπικού 
του Συνδέσμου, διέπονται από τις εκάστοτε σχετικές διατάξεις. 

Άρθρον 7ο 

Ο παρών Ο.Ε.Υ. μπορεί να τροποποιείται ή να συμπληρώσει με από¬ 
φαση του Δ.Σ. του Συνδέσμου και σύμφωνα πάντα με τις εκάστοτε σχε¬ 
τικές διατάξεις. 

Άρθρο 8ο 

Η ισχύς του παρόντος Οργανισμού αρχίζει από την δημοσίευσή του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 20 Αυγούστου 1990 

Ο Νομάρχης 
ΠΕΤΡΟΣ ΜΠΡΑΙΜΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της Ε ΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

ν./ 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Ία 

το Τεύχος Α' 

Δρχ. 

8.500 

β) 

» 

» 

» 

Β' 

» 

12.500 

Υ) 

» 

» 

» 

Γ' 

» 

5.000 

δ) 

..» 

» 

» 

Δ’ 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. &Ε.Π.Ε. 

» 

25.000 

ια) 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 



















